จากผลสำรวจตัวเลขการจ้างงานผ่านสำนักงานจังหวัด 14 จังหวัดภาคใต้ จาก กรมการจัดหางาน ซึ่งข้อมูลได้แสดงความ ต้องการแรงงาน (Demand) ผู้สมัครงานและการ บรรจุงาน(Supply) เฉลี่ยตั้งแต่ปี 2557-2558 พบว่า ความต้องการแรงงานเฉลี่ยโดยรวมมี มากกว่าผู้สมัครงานและบรรจุงาน สะท้อนให้ เห็น ว่าโดยรวม Demand ยังมี มากกว่า Supply ของแรงงาน Supply ของแรงงานที่ลดลงนั้นสะท้อน โดยโครงสร้างแรงงานของภาคใต้จากกรมการจัดหางานแสดงให้เห็นว่าจำนวนแรงงานเฉลี่ยต่อปีลดลงต่อ เนื่องตั้งแต่ ปี 2555 จาก 5.46 ล้านคน เหลือ 5.11 ล้านคน ในปี 2558 หรือลดลงประมาณ 350,000 คน ซึ่งสาเหตุหลัก เกิดจากการเปลี่ยน แปลงทางโครงสร้างประชากร กล่าวคือ ช่วงหลายปีที่ผ่านมาอัตรา เจริญพันธุ์1 เติบโตช้า และการก้าวเข้าสู่สังคม ผู้สูงอายุเพิ่มขึ้นอย่างรวดเร็วทำให้เกิดยุคที่ เรียกว่า Aging society ซึ่งสอดคล้องกับข้อมูล ประชากรจากการทะเบียนของภาคใต้ของ กรมการปกครองที่มีประชากรที่ไม่อยู่ในวัยทำงาน (60 ปี ขึ้น ไป ) เพิ่มขึ้นเร็วกว่าประชากรที่อยู่ในวัยทำงาน (15-59 ปี) ส่งผลให้ Supply ใหม่ที่จะเข้าสู่ตลาดแรงงานลดลงอย่าง ต่อเนื่อง พอหันกลับมาดูตัวเลขอัตราว่างงานช่วง ที่ผ่านมาได้ปรับเพิ่มขึ้นอย่างต่อเนื่องตั้งแต่ปี 2554 ซึ่งไม่ได้สอดคล้องกับข้อมูลด้านบนที่ชี้ให้เห็นว่า Demand ของแรงงานมีมากกว่า Supply ของแรงงาน แต่ทำไมอัตราการว่างงาน ถึงได้เพิ่มขึ้น หลักฐานที่พอจะอ้างอิงอธิบายได้ คือ ในตลาดแรงงานมีความไม่สอดคล้องกัน (mismatch) ของการจ้างงาน ระหว่างนายจ้างกับลูกจ้างเพิ่มขึ้น เช่น ความต้องการ ไม่ตรงกันด้านทักษะ โดยเฉพาะกลุ่มผู้ใช้ แรงงาน/แรงงานทั่วไป จากข้อมูลเชิงคุณภาพ ของการออกสำรวจผู้ประกอบการของ ธปท. (Business Liaison Program: BLP) พบว่า หลายปีที่ผ่านมาแรงงานระดับกลุ่มผู้ใช้แรงงาน/ แรงงานทั่วไปหายาก เนื่องจากแรงงานในภาคใต้ไม่ต้องการทำงานหนัก ผู้ว่าจ้างจึงต้อง จ้างแรงงานต่างด้าวแทน แรงงานดังกล่าวจึง กลายเป็นผู้ว่างงานในระบบแรงงาน