จากการศึกษา ข้อมูลนี้ทำให้เราพบว่ามีผู้ที่ จบการศึกษาจาก :

คณะวิศวกรรมศาสตร์ กับ ตำแหน่ง วิศวกร / ช่างเทคนิค มีการแข่งขันในสายงานอัตราส่วนประมาณ 1 ต่อ 2 ของจำนวนนศ.ซึ่งเป็นสายงานที่คนให้ความสนใจมาก และเป็นที่นิยมของตลาด เพื่อพัฒนานวัตกรรมสมัยใหม่ๆ ที่ส่งผลต่อธุรกิจและรายได้

คณะสถาปัตยกรรมศาสตร์ ความต้องการ ในตลาดอยู่ที่ประมาณ อัตราส่วน 1 ต่อ 3 ของจำนวนนศ.ที่กำลังจะจบในปี 60

คณะวิทยาศาสตร์ ความต้องการ ในตลาดอยู่ที่ประมาณ อัตราส่วนประมาณ 1 ต่อ 8 ของนศ.ที่เรียน ซึ่งมีปริมาณที่ค่อนข้างเยอะ กว่าความต้องการในสายงานนี้บวกกับ ในไทยยังไม่ค่อยเป็นที่นิยมนัก และมีโอกาสที่ เด็กคณะวิทยาศาสตร์จะกลายเป็นผู้ว่างงานรายใหม่ หรือแย่งงานในส่วนอื่นๆของตลาดแรงงานค่อนข้างสูง

คณะบัญชีและพาณิชย์ ความต้องการ ในตลาดค่อนข้างสูงมาก เพราะว่า เป็นอาชีพที่ทุกบริษัทหรือองค์กรจำเป็นต้องมี จะเห็นได้ชัดจากผลการจัดอันดับของเว็บหางานและองค์กรต่างๆ ที่ให้สาขาบัญชีเป็นอาชีพขาดแคลนและเป็นที่ต้องการที่สุดอยู่ตลอด

คณะอุตสาหกรรมและการเกษตร มีอัตราส่วนความต้องการอยู่ที่ประมาณ 1 ต่อ 1 ถึง 1 ต่อ 2 ซึ่งถือว่าค่อนข้างดีและทรงตัวมาก เนื่องจากสายงานนี้ มีส่วนสำคัญในด้านการผลิต สินค้า พัฒนา แปรรูป รวมไปถึงด้านโลจิสติกส์ ซึ่งเป็นที่ต้องการตั้งแต่ บริษัทขนาดกลางไปจนถึงองค์กรใหญ่ๆมากมาย

คณะบริหาร เป็นอีกหนึ่งคณะที่มีอัตราส่วน แรงงานและความต้องการในตลาดอยู่ในเกณฑ์ สมดุล เพราะว่ามีความรู้ที่ค่อนข้างกว้างและคาบเกี่ยวกับหลายๆด้าน ดั้งนั้น นศ.ที่จบในสายงานบริหารสามารถที่จะทำงานได้ใน ธุรกิจหลายรูปแบบ รวมไปถึงเจ้าของกิจการด้วย

คณะเทคโนโลยีสารสนเทศ และวิทยาการคอมพิวเตอร์ เป็นคณะที่มีอายุไม่นานมาก เท่าคณะอื่นๆ ผู้ที่มีความรู้ด้านนี้ยังมีไม่ค่อยเยอะนัก จึงเป็นที่ต้องการของตลาดค่อนข้างสูงและ ขยายตัวเรื่อยๆ เนื่องจากในธุรกิจปัจจุบันมี เทคโนโลยีสารสนเทศ เข้ามาใช้เพิ่มขึ้น เพื่อเพิ่มขีดความสามารถ ขององค์กร ในการแข่งขันมากขึ้น และไทยนั้นอยู่ในช่วงยุคที่ดิจิตอล มีบทบาทสำคํญในการพัฒนาประเทศ สู่ Thailand 4.0 (เปลี่ยนเศรษฐกิจแบบเดิมไปสู่เศรษฐกิจที่ขับเคลื่อนด้วยเทคโนโลยีและนวัตกรรม)